দূষণের তালিকায় ফের উঠে এল দিল্লির নাম

ওয়েব ডেস্ক: প্রকাশ করা হল বিশ্বের সবচেয়ে দূষিত শহরের তালিকা। আর সেখানেই উঠে এল ভারতের নাম। জানা যাচ্ছে, বিশ্বের সবথেকে দূষিত ২০টি শহরের নামের যেই তালিকা প্রকাশ করা হয়েছে তার মধ্যে ১৩টি ভারতের শহরের নাম।

মঙ্গলবার দূষণ সংক্রান্ত এক আন্তর্জাতিক সমীক্ষা প্রকাশ করা হয় যেখানে এই ভয়াবহ চিত্র এল সামনে।

আরও পড়ুন: হোলি থেকেই বঙ্গে তাপমাত্রার পরিবর্তন, জানাল আবহাওয়া দফতর

আবারও দিল্লি সেই তালিকার শীর্ষে উঠে এল বলে জানা যাচ্ছে। দিল্লি পেল বিশ্বের সবথেকে বায়ু-দূষিত রাজধানীর তকমা। আর এই নিয়ে পরপর ৬ বছর দূষণের শীর্ষ স্থানে উঠে এল দিল্লির নাম।

রিপোর্ট অনুযায়ী বিশ্বের সবথেকে বায়ু-দূষিত ২০ শহরের তালিকায় ১৩টি শহর ভারতের, ৪টি পাকিস্তানের, ১ টি চিন এবং ১ টি কাজাখস্তানে।

রিপোর্ট অনুযায়ী, বিশ্বে সবথেকে দূষিত ২০টি শহরের ১৯টি এশিয়া মহাদেশে।

২০২৪ এয়ার কোয়ালিটি রিপোর্ট জানাচ্ছে, কেবল বায়ুদূষণের কারণে ভারতবাসীর গড় আয়ু ৫ বছর কমে যাচ্ছে। উল্লেখ্য, ২০২৩ সালে সবথেকে বায়ু দূষণে ভারাক্রান্ত দেশের মধ্যে ভারত ছিল তৃতীয় স্থানে,আর এবার তা একটু পিছিয়ে হয়েছে পঞ্চম। ২০২৪ এয়ার কোয়ালিটি রিপোর্ট জানাচ্ছে, কেবল বায়ুদূষণের কারণে ভারতবাসীর গড় আয়ু ৫ বছর কমে যাচ্ছে।

দেখুন অন্য খবর